open-index/open-wikipedia-markdown huggingface dataset:
அவான் பெசார் எல்ஆர்டி நிலையம்

**அவான் பெசார் எல்ஆர்டி நிலையம்** (ஆங்கிலம்: *Awan Besar LRT Station*; மலாய்: *Stesen LRT Awan Besar*; சீனம்: 阿旺柏沙站) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து *(LRT)* நிலையமாகும். 

கோலாலம்பூர் புக்கிட் ஓயூஜி *(Bukit OUG)* புறநகர்க் குடியிருப்புப் பகுதியில் உள்ளது. அவான் பெசார் நிலையம் மேசோனிக் கோயிலுக்கு *(Masonic Temple)* அருகில் உள்ள நிலையமாகும். இதன் அருகிலுள்ள அடுக்குமாடி குடியிருப்பு வளாகம் புக்கிட் ஓயூஜி காண்டோமினியம் *(Bukit OUG Condominium)* என்று அழைக்கப்படுகிறது.

## பொது

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.

இஸ்டார் எல்ஆர்டி அமைப்பின் *(STAR-LRT System)* இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 7 நிலையங்கள் கட்டப்பட்டன. அந்த நிலையங்களில் இந்த செரி பெட்டாலிங் எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது. இந்த நிலையத்தில் திறந்தவெளி வாகன நிறுத்துமிடங்கள் உள்ளன.

### அமைவு

முகிபா எல்ஆர்டி நிலையத்திற்கு முன்னரும்; செரி பெட்டாலிங் எல்ஆர்டி நிலையத்திற்கு பின்னரும் அவான் பெசார் எல்ஆர்டி நிலையம் அமைந்துள்ளது.

## பேருந்து சேவைகள்
31 திசம்பர் 2023 வரை; 20 நிமிட இடைவெளியுடன் புக்கிட் ஜாலில் பெவிலியன் *(Pavilion Bukit Jalil)* பகுதிக்கும்; இந்த அவான் பெசார் நிலையத்திற்கும் இடையே இலவசப் பேருந்து சேவை இருந்தது. தற்சமயம் அந்தச் சேவையில் மாற்றம் செய்யப்பட்டு உள்ளது. 

சிலாங்கூர் மாநிலத்தில் பெரும்பாலான தொடருந்து நிலையங்களில் இலவசப் பேருந்து சேவை வழங்கப்படுகிறது. இலவசப் பேருந்து சேவையின் விவரங்கள் கீழே உள்ளன. அத்துடன் முகிபா எல்ஆர்டி நிலையம் – கிள்ளான் லாமா சாலை *(Pearl Point - LRT Muhhibah)* வரையிலான  இலவசப் பேருந்து சேவையும் இந்த அவான் பெசார் நிலையத்தில் தான் முடிவடைகிறது. 

## அமைப்பு

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

## காட்சியகம்
**அவான் பெசார் எல்ஆர்டி நிலையத்தின் காட்சிப் படங்கள் (2021 - 2022)**

File:Awan Besar LRT Station (211205).jpg|
File:Awan Besar LRT Station toilets (211205).jpg|
File:Awan Besar LRT Station concourse entrance (211205).jpg|
File:Awan Besar LRT Station to concourse (211205).jpg|
File:Awan Besar LRT Station concourse (220713) 02.jpg|


## மேலும் காண்க
* செரி பெட்டாலிங் எல்ஆர்டி நிலையம்
* புக்கிட் ஜாலில் எல்ஆர்டி நிலையம்
* பண்டார் துன் ரசாக் எல்ஆர்டி நிலையம்
* பண்டாராயா எல்ஆர்டி நிலையம்
* கோலாலம்பூர் சாலைகளின் பட்டியல்
* கோலாலம்பூர் பேருந்து வழித்தடங்களின் பட்டியல்

## மேற்கோள்கள்

* 
* 

## வெளி இணைப்புகள்
* Awan Besar LRT Station - KL MRT Line Integrations
* Awan Besar Station *Google Maps*

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
நீலமாதா புராணம்

**நீலமாதா புராணம்** (*Nilamata Purana*), **காஷ்மீர் மகாத்மியம்** என்றும் அழைக்கப்படும்  6 முதல் 8 ஆம் நூற்றாண்டு வரையிலான காஷ்மீரின் வரலாறு, புவியியல், மதம் மற்றும் நாட்டுப்புறவியல் பற்றிய தகவல்களைக் கொண்டுள்ள ஒன்றாகும்.  கல்கணர் இதனை தனது வரலாற்றின் ஆதாரங்களில் ஒன்றாகப் பயன்படுத்த்யுள்ளார்.

இராஜதரங்கிணி 'காஷ்மீரின்' அரசியல் வரலாற்றின் கண்ணோட்டத்தில் முக்கியமானதாக இருந்தது. ஆனாலும் நீலமாதாவும் குறைவான முக்கியத்துவம் வாய்ந்தது அல்ல என அறிஞர் வேத் குமாரி கய் . இதன் விமர்சன பதிப்பு 1924 இல் வெளியிடப்பட்டது. இது நவீனகால இந்தியா, பாகிஸ்தான், ஆப்கானிஸ்தான், கோரசன், தஜிகிஸ்தான், உலகின் நவீன தார்திக் பிராந்தியங்களின் நவீன கால பகுதிகளை உள்ளடக்கிய காஷ்மீரின் தேசிய காவியமாகும்.

இது காஷ்மீரின் புனித இடங்கள் மற்றும் புராணக்கதைகள் பற்றிய தகவல்களின் உண்மையான சுரங்கம் என செர்மனி அறிஞர் ஜார்ஜ் புஃலர் கூறுகிறார். இது பண்டைய காஷ்மீரின் கலாச்சார அரசியல் வாழ்க்கையின் மதிப்புமிக்க ஆதாரமாகவும் உள்ளது. சதீசர் ஏரியின் கதை, காசியபருக்கும் நாகர்களுக்கும் இடையிலான போர் மற்றும் கோனந்தா மற்றும் ராணி யசோமதி ஆகியோரின் வரலாற்று பெயர்களைக் கொண்ட பிற புராணக் கதைகள் இதில் இடம்பெற்றுள்ளன. இந்த ஏரியைப் பற்றிய புராணக்கதை கல்கணரின் இராஜதரங்கினி, இந்தியாவின் ஆரம்பகால பௌத்த பள்ளிகளில் ஒன்றான மூல மூலசர்வஸ்திவாதின் பிரிவின் சீன வினயா மற்றும் சுவான்சாங்கின் பயணங்களிலும் காணப்படுகிறது.

## மேற்கோள்கள்

## மேலும் வாசிக்க
* 
* 
** 
பகுப்பு:சமசுகிருத நூல்கள்
பகுப்பு:இந்திய வரலாற்றுவரைவியல்
பகுப்பு:புராணங்கள்
மசார் சிங்கம்

**மசார் சிங்கம்** (*Masarh lion*) என்பது இந்தியாவின் பீகார் மாநிலத்தின் போஜ்பூர் மாவட்டத்தில் உள்ள அர்ரா நகருக்கு அருகில் உள்ள மசார் என்ற கிராமத்தில் காணப்படும் ஒரு கல் சிற்பம் ஆகும். இந்த சிற்பம் பொதுவாக கிமு 3 ஆம் நூற்றாண்டைச் சேர்ந்தது.

சிங்கம் அசோகரின் தூண்களைப் போலவே சுனார் மணற்கற்களால் செதுக்கப்பட்டுள்ளது. மேலும் மௌரிய சிற்பத்துடன் தொடர்புடைய ஒரு அம்சமான பளபளப்பான பூச்சுடன் உள்ளது. மேலும் அகாமனிசிய சிற்ப பாணியில் செதுக்கப்பட்டுள்ளது.

இந்த சிற்பங்களின் அம்சங்களை இந்தியாவைச் சேர்ந்தவை அல்ல என்று தொல்லியல் ஆய்வாளர் சுவராஜ் பிரகாஷ் குப்தா விவரிக்கிறார். இதே போன்ற எடுத்துக்காட்டுகள் கிரேக்கம் மற்றும் பெர்செபோலிஸிலும் அறியப்படுகின்றன. இந்தச் சிற்பம் இந்தியாவில் இருந்த அகாமனிசிய அல்லது கிரேக்கச் சிற்பியால் செய்யப்பட்டிருக்கலாம். கி.மு. 5ஆம் நூற்றாண்டுக்கும் கிமு 1ஆம் நூற்றாண்டுக்கும் இடைப்பட்ட காலக்கட்டத்தில் எங்காவது கிரேக்க அல்லது அகாமனிசிய மாதிரியைப் பின்பற்றியதாகவும் இருக்கலாம். இருப்பினும் இதன் காலம் மௌரியப் பேரரசின் காலத்திலிருந்து, கி.மு. 3ஆம் நூற்றாண்டு வரை இருக்கலாம்.


படிமம்:Lion-shaped_weigth_Sb2718_mp3h8871.jpg|alt=Achaemenid lion.|அகாமனிசிய பாணி சிங்கம்.
படிமம்:UC_Oriental_Institute_Persian_collection_item_06.JPG|alt=Achaemenid lion.|அகாமனிசிய பாணி சிங்கம்.
படிமம்:Achaemenid_lion.jpg|alt=Bas-relief of an Achaemenid lion.|அகாமனிசிய பாணி சிங்கம்.
படிமம்:Nineveh_lion.jpg|alt=Lion of Nineveh.| நினிவேவில் காணபடும் சிங்கம்.
படிமம்:Terracotta_lion_roof_part_Delphi_5th_century_BCE.jpg|alt=Terracotta lion of Delphi, 5th century B.C.| <nowiki/>தெல்பி நகரத்தில் காணப்படும் சுடுமண் சிங்கம், கிமு 5 ஆம் நூற்றாண்டு
படிமம்:Greek_lion_Temple_of_Apollo_Delphi.jpg|alt=Greek Lion, Temple of Apollo, Delphi.|கிரேக்க சிங்கம்,அப்பல்லோ கோயில், தெல்பி.
படிமம்:Sarnath_lion.jpg|alt=Detail of the Lion Capital of Ashoka from Sarnath, 3rd century B.C.|சாரநாத்தில் கிமு 3 ஆம் நூற்றாண்டைச் சேர்ந்த அசோக சிங்கத் தூபி
படிமம்:Sarnath_lion_profile.jpg|alt=Profile of one of the Sarnath lions.|சாரநாத் சிங்கங்களில் ஒன்று


## மேற்கோள்கள்

## வெளி இணைப்புகள்
* A similar lion at Ecbatana
* West Asian Influence on Lion Motifs in Mauryan Art, Vinay Kumar
* Journal of Multidisciplinary Studies in Archaeology 5 (2017): 433‐444 Lion Motif in Mauryan Art: Indigenous or Foreign? Vinay Kumar
*

பகுப்பு:Coordinates on Wikidata
பகுப்பு:இந்தியாவில் சிற்பக்கலை
பகுப்பு:இந்திய வரலாற்றுச் சின்னங்கள்
பெருங்களூர்

**பெருங்களூர்** என்பது இந்தியா தமிழ்நாடு மாநிலத்தின் புதுக்கோட்டை மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 99.58 மீ. உயரத்தில் () என்ற புவியியல் ஆள்கூறுகள் கொண்டு பெருங்களூர் அமையப் பெற்றுள்ளது.

## மக்கள்தொகை பரம்பல்
2011ஆம் ஆண்டு இந்திய மக்கள் தொகை கணக்கெடுப்பு அடிப்படையில், பெருங்களூர் கிராமத்தின் மொத்த மக்கள்தொகை 6,474 ஆகும். இதில் 3,169 பேர் ஆண்கள் மற்றும் 3,305 பேர் பெண்கள் ஆவர்.
## பழைமை தொடர்பு
சுமார் 2,000 ஆண்டுகளுக்கு முன்னர் பெருங்கற்காலத்திற்கு முந்தைய இரும்புக் காலத்தில் பெருங்களூர் பகுதியில் இரும்பு உருக்காலை இருந்ததற்கான தடயங்கள் கிடைத்துள்ளன.
## சமயம்
### இந்துக் கோயில்கள்
தமிழ்நாட்டின் இந்து சமய அறநிலையத் துறை கட்டுப்பாட்டில் பராமரிக்கப்படும் வம்சோத்தாரகர் கோயில் மற்றும் உருமநாதர் கோயில் ஆகிய இரண்டு இந்துக் கோயில்கள் பெருங்களூர் கிராமத்தில் உள்ளன.
## மேற்கோள்கள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
சர்வதேச தொழில்துறை வங்கி

**சர்வதேச தொழில்துறை வங்கி** *(International Industrial Bank)* (உருசிய மொழி: Международный Промышленный Банк, சுருக்கப்பெயர்,MPB, ВИДЕО)  என்பது உருசியாவின் மிகப்பெரிய வங்கிகளில் ஒன்றாகும். 1992 இல்  செர்ஜி புகாச்சியோவ் மற்றும் செர்ஜி வெரெமென்கோ ஆகியாரால் இவ்வங்கி நிறுவப்பட்டது .

ஜூலை 6, 2010 அன்று, இவ்வங்கி முதிர்ச்சியடைந்த யூரோ பாண்டு பத்திரங்களால் €200 மில்லியன் தொகையை பத்திரதாரர்களுக்கு செலுத்தத் தவறியது. இதனால்  ரஷ்யாவின் மத்திய வங்கி  வைப்புத் தொகைதாரர்களுடன்  மோசமடைந்து வரும் பணப்புழக்க நிலையை நிலைநிறுத்துவதற்கு விவாதித்தது. இருப்பினும், நவம்பர் 30, 2010 அன்று, மாஸ்கோ நீதிமன்றம் இந்த வங்கியின் திவால் மற்றும் தீர்வின்மையினை அறிவித்தது. 

2006 ஆம் ஆண்டில், நியூசிலாந்தை தளமாகக் கொண்ட ஓ.பி.கே அறக்கட்டளை நிறுவனம் அதன் 100 சதவீத பங்கைக் கொண்டிருப்பதை  வங்கி கண்டுபிடித்தது. ஓ.பி.கே அறக்கட்டளை நிறுவனம் செர்ஜி புகாச்சியோவ் என்பவாின் கட்டுப்பாட்டில் உள்ளது. 

டிசம்பர் 2010 இல், ஒரு உருசிய நீதிமன்றம் சர்வதேச தொழில்துறை வங்கியை திவாலாகிவிட்டதாக அறிவித்து, அதற்கெதிராக கலைப்பு நடவடிக்கைகளைத் தொடங்கியது. 

## மேற்கோள்கள்
முகிபா எல்ஆர்டி நிலையம்

**முகிபா எல்ஆர்டி நிலையம்** (ஆங்கிலம்: *Muhibbah LRT Station*; மலாய்: *Stesen LRT Muhibbah*; சீனம்: 轻轨穆希巴站) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து *(LRT)* நிலையமாகும்.

கோலாலம்பூர் கம்போங் முகிபா *(Kampung Muhibbah)* குடியிருப்புப் பகுதியில் உள்ளது. கம்போங் முகிபா என்பது ஒரு கிராமமாகும். கோலாலம்பூரில் இருந்து தெற்கே 21 கி.மீ. தொலைவில் உள்ளது. முகிபா எல்ஆர்டி நிலையம், கம்போங் முகிபா மற்றும் பார்க்லேன் ஓயூஜி அடுக்குமாடி வீடுகளுக்கு (Parklane OUG Service Apartments) அருகில் 1.0 கி.மீ. நடை தூரத்தில் உள்ள நிலையமாகும். 
## பொது

முகிபா நிலையத்திலிருந்து அடுத்த நிலையமான அவான் பெசார் எல்ஆர்டி நிலையத்திற்கு  நடந்து செல்ல முடியும். அவான் பெசார் எல்ஆர்டி நிலையம் மிக அருகில் உள்ள நிலையமாக அறியப்படுகிறது. 

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.

இஸ்டார் எல்ஆர்டி அமைப்பின் *(STAR-LRT System)* இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 7 நிலையங்கள் கட்டப்பட்டன. அந்த நிலையங்களில் இந்த முகிபா எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது. இந்த நிலையத்தில் திறந்தவெளி வாகன நிறுத்துமிடங்கள் உள்ளன.
### அமைவு

இந்த நிலையத்திற்கு முன்னதாக  ஆலாம் சுத்திரா எல்ஆர்டி நிலையமும்; பின்னதாக  அவான் பெசார் எல்ஆர்டி நிலையமும் உள்ளன.

## பேருந்து சேவைகள்

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

## அமைப்பு

## காட்சியகம்

**முகிபா எல்ஆர்டி நிலையத்தின் காட்சிப் படங்கள் (2023)**

SP20 Muhibbah LRT Concourse 20231007 125445.jpg|ஒருங்கிணைவு தளம்
SP20 Muhibbah LRT Concourse 20231007 132542.jpg|ஒருங்கிணைவு தளம்
SP20 Muhibbah LRT Entrance A 20231007 125500.jpg|நுழைவாயில் A
SP20 Muhibbah LRT Platforms 20231007 125223.jpg|நடைபாதைகள்
SP20 Muhibbah LRT Platform 1 20231007 125210.jpg|நடைபாதை 1



## மேலும் காண்க
* அவான் பெசார் எல்ஆர்டி நிலையம்
* புக்கிட் ஜாலில் எல்ஆர்டி நிலையம்
* புக்கிட் ஜாலில்
* மலேசிய தொழில்நுட்ப பூங்கா
* கூச்சாய் லாமா சாலை

## மேற்கோள்கள்

* 
* 

## வெளி இணைப்புகள்
*Muhibbah LRT Station - KL MRT / LRT Integration
* https://www.google.com/maps/place/Muhibbah/@3.0683267,101.6556029,15z/data=!4m5!3m4!1s0x31cc4ae2bfada2b1:0xf3cb5cdc12b931d4!8m2!3d3.0620505!4d101.6625077 - Google Maps

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
சாதியா பாம்பு தூண்

**சாதியா பாம்பு தூண்** (*Sadiya Serpent Pillar*) இந்தியாவின் அசாமில் உள்ள வரலாற்றுச் சிறப்புமிக்க சாதியா பகுதியில் அமைக்கப்பட்ட ஒரு பழமையான எண்கோண கல் தூண் ஆகும். இது அகோம் எழுத்துகளின் ஆரம்ப உதாரணத்தைக் கொண்டுள்ளது. மேலும், தூணில் கி.பி.1532 எனவும் ஆண்டு பொறிக்கப்பட்டுள்ளது.

## விளக்கம்
அசாம் கெஜட்டியரின் (1928) கூற்றுப்படி, திபாங் மற்றும் தியோபானி ஆறுகளுக்கு இடையில், சாதியாவிலிருந்து நிஜாம் காட் செல்லும் சாலையின் கிழக்குப் பகுதியில் இந்த தூண் கண்டுபிடிக்கப்பட்டது. தூணிற்கு அருகில் ஒரு கல் பாலம் இருந்தது. மேலும் இந்த பாலத்திலிருந்து அருகிலுள்ள செங்கற்களாலான குளத்திற்குச் செல்லும் சாலையும் இருந்தது. பிரித்தானிய ஆய்வாளர் *எஸ். எஃப். அன்னே* இதே பிராந்தியத்தில் (திபாங் மற்றும் தியோபானி ஆறுகளுக்கு இடையில்) ஒரு செங்கல் நுழைவாயில், கல் பாலம் மற்றும் ஒரு செங்கல் குளம் ஆகியவற்றைக் கண்டுபிடித்தார். ஆனால் உயரமான கோபுரங்களால் வலுவூட்டப்பட்டிருந்தது.

இந்தக் கல் தூணில் 1532 ஆம் ஆண்டு தேதியிட்ட அகோம் கல்வெட்டு ஒன்று உள்ளது. இந்த கல்வெட்டு சுகுங்முங் திகிங்கியா என்பவனின் ஆட்சிக் காலத்தைச் சேர்ந்தது. சாதியாவின் அகோம் ஆட்சியாளர் 1523இல் அங்கிருந்த உள்ளூர் மிஷ்மி பழங்குடியினரை பணியவைத்து செய்து கொண்ட ஒரு ஒப்பந்தத்தின் விதிமுறைகள் பதினொரு அடி உயர கல் தூணில்  பொறிக்கப்பட்டுள்ளன். இது ஒரு பெரிய பாம்பின் வடிவமைப்பில் கீழேயிருந்து மேலே வரை சுற்றி வளைந்து செல்லும் வகையில் கட்டப்பட்டது. தூணில் 9 மற்றும் ஒன்றரை வரிகளைக் கொண்ட கல்வெட்டு பிராசென்முங் போர்கோகைன் (சாதியா அகோம் ஆட்சியாளார்) வெளியிட்ட ஒரு பிரகடனமாகும். இது மிஷ்மிகள் வருடாந்திர கப்பம் செலுத்தவும், திபாங் ஆற்றின் ஒரு பக்கத்தில் வசிக்கவும் அனுமதி அளிக்கப்பட்டுள்ளது.

இந்த பாம்புத் தூண் சாதியாவிலுள்ள தாம்ரேசுவரி கோவிலில் காணப்படும் எண்கோண வடிவிலான பாம்புத் தூண்களை ஒத்ததாக இருக்கிறது. இது 1953 ஆம் ஆண்டில் அதன் அசல் இடத்திலிருந்து அகற்றப்பட்டு அசாம் மாநில அருங்காட்சியகத்தில் காட்சிக்கு வைக்கப்பட்டது.

## மேற்கோள்கள்

## நூல் ஆதாரங்கள்

*
*
*
*
*
*
*
*

பகுப்பு:அசாம்
பகுப்பு:அசாம் வரலாறு
பகுப்பு:இந்தியக் கல்வெட்டுகள்
விடுதலை பாகம் 2

***விடுதலை பகுதி 2*** (*Viduthalai Part 2*) என்பது 2024இல் வெளிவந்த இந்தியத் தமிழ்த் திரைப்படமாகும். ஆர். எஸ் இன்ஃபோடெயின்மென்ட், கிராஸ் ரூட் பிலிம் கம்பெனி ஆகிய நிறுவனங்கள் இணைந்து தயாரித்த இப்படத்தை வெற்றிமாறன் இயக்கினார். விடுதலை பகுதி 1(2023) படத்தின் தொடர்ச்சியான இது எழுத்தாளர் ஜெயமோகன் எழுதிய துணைவன் என்ற சிறுகதையின் தழுவலாகும். முதல் பாகத்தில் நடித்த நடிகர்களான சூரி, விஜய் சேதுபதி, கௌதம் மேனன், பவானி ஸ்ரீ, ராஜிவ் மேனன், இளவரசு, பாலாஜி சக்திவேல், சரவண சுப்பையா, சேத்தன், மூணார் ரமேஷ் ஆகியோர் இப்படத்திலும் தொடர்ச்சியாக தங்கள் பாத்திரத்தில் மீண்டும் நடிக்கிறார்கள். மஞ்சு வாரியர், கிஷோர், அனுராக் காஷ்யப், போஸ் வெங்கட், வின்சென்ட் அசோகன், கென் கருணாஸ், சூர்யா விஜய் சேதுபதி ஆகியோரும் இவர்களுடன் இணைந்துள்ளனர்.

## தயாரிப்பு
இத்திரைப்படம் முதலில் ஒரே பாகமாக எடுக்கவிருப்பதாக 2021 ஏப்ரலில் அறிவிக்கப்பட்டது. அதே நேரத்தில் புகைப்படம் எடுக்கும் பணி 2020 திசம்பரில் தொடங்கியது. முக்கியமாக சத்தியமங்கலம், செங்கல்பட்டு போன்ற பகுதிகளில் படப்பிடிப்பு நடைபெற்றது. இருப்பினும், செப்டம்பர் 2022 இல், படம் இரண்டு பகுதிகளாகப் பிரிக்கப்படும் என்று அறிவிக்கப்பட்டது. முதல் பகுதியின் படப்பிடிப்பு 2022 திசம்பர் பிற்பகுதியில் முடிவடைந்தது. அதே நேரத்தில் இந்த பகுதியின் படப்பிடிப்பும் அக்டோபர் 2024 தொடக்கத்தில் முடிவடைந்தது. இளையராஜா இசையமைத்த இப்படத்திற்கு ஆர். வேல்ராஜ் ஒளிப்பதிவு செய்துள்ளார்.

இப்படத்தின் இரண்டாம் பகுதியும் முதல் பகுதியுடன்,இராட்டர்டேமில் 2024 சனவரி 31 அன்று நடைபெற்ற பன்னாட்டுத் திரைப்பட விழாவில் திரையிடப்பட்டது.

## வெளியீடு
இத்திரைப்படம் திசம்பர் 2024 திசம்பர் 20 அன்று திரையரங்குகளில் வெளியானது. தமிழ்நாட்டின் விநியோக உரிமையை ரெட் ஜெயன்ட் மூவீசு வாங்கியுள்ளது.

படத்தின் மேலதிக ஊடக சேவை உரிமங்களை ஜீ5 வாங்கியுள்ளது. அதே நேரத்தில் செயற்கைக்கோள் உரிமங்களை கலைஞர் தொலைக்காட்சி வாங்கியுள்ளது.

## மேற்கோள்கள்

## வெளி இணைப்புகள்

* விடுதலை 2

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பகுப்பு:சிறுகதையை அடிப்படையாகக் கொண்ட திரைப்படங்கள்
மகேந்திர குமாரி

**மகேந்திர குமாரி** *(Mahendra Kumari)*  (1942-27 ஜூன் 2002) இந்திய மக்களவை உறுப்பினரும் பாரதிய ஜனதா கட்சியைச் சேர்ந்த அரசியல்வாதியும் ஆவார். இவர்  இராசத்தான் மாநிலத்தின்  அல்வார் மக்களவைத் தொகுதியிலிருந்து மக்களவைக்கு தேர்ந்தெடுக்கப்பட்டிருந்தார். பூந்தி நகரத்தில் 1942 ஆம் ஆண்டு ஓர் அரச குடும்பத்தில் பிறந்த இவர்  குவாலியரில் அமைந்துள்ள சிந்தியா பெண்கள் கல்லூரியில் கல்வி கற்றார். மேலும் இவர் அல்வாரின் அரசர் பிரதாப் சிங்கின் மனைவியும் ஆவார்.

1991 முதல் 1996 வரை இராசத்தானின் அல்வார் மக்களவைத் தொகுதியைபிரதிநிதித்துவப்படுத்தும் பத்தாவது மக்களவை உறுப்பினராக இருந்தார். 1993 முதல் 1996 வரை அறிவியல் மற்றும் தொழில்நுட்பம், சுற்றுச்சூழல் மற்றும் காடுகள் குழுவிலும், 1993 முதல் 1995 வரை அவைக்குழு உறுப்பினராகவும் இருந்தார்.

விளையாட்டில் தீவிர ஆர்வலரான இவர் துப்பாக்கி சுடும் போட்டியில் வாகையர் பட்டம் பெற்றுள்ளார். மேலும், டென்னிசு, நீச்சல் மற்றும் சவாரி ஆகியவற்றில் சிறப்பு ஆர்வம் கொண்டிருந்தார். 1995 ஆம் ஆண்டில் சீனத் தலைநகர் பெய்சிங்கில் நடைபெற்ற பெண்கள் குறித்தான நான்காவது உலக மாநாட்டில் கலந்துகொண்ட இந்திய நாடாளுமன்றக் குழுவில் மகேந்திர குமாரி ஓர் உறுப்பினராக இருந்தார்.

இவர் 27 சூன்  2002 அன்று புது தில்லியில் தனது 60வது வயதில் ஒரு சிறு நோய்த்தொற்றால் இறந்தார்.

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:2002 இறப்புகள்
பகுப்பு:1942 பிறப்புகள்
தசதா சட்டமன்றத் தொகுதி

**தசதா சட்டமன்றத் தொகுதி** (*Dasada Assembly constituency*) (தொகுதி வரிசை எண்:60) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *பி. கே. பார்மர்* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# தசதா தாலுகா
# லக்தர் தாலுகா
# லிம்பாடி தாலுகா (பகுதி) கிராமங்கள் - மோதி கதேச்சி, நானி கதேச்சி, கத்தால், ஜாலியாலா, பகவான்பர், ரணகாத், ஃபுல்வாடி, ரோஜாசர், தல்வானா, முல்பவ்லா, திக்விஜய்காத், திரஜ்கத், பரலி, பதன், லட்சுமிசார், ஷியானி, ஜம்பு, பர்னாலா, ஜஸ்மத்பர், ஜலம்பர்.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
ஆர்ணீ சட்டமன்றத் தொகுதி (மகாராட்டிரா)

**ஆர்ணீ-கேலாப்பூர் சட்டமன்றத் தொகுதி** (Arni-Kelapur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது யாவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். இது பழங்குடியின வேட்பாளருக்கு ஒதுக்கப்பட்டுள்ளது. ஆர்ணீ, சந்திரபூர் மக்களவை தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
#### 2024

## வெளி இணைப்புகள்
இந்திய தேர்தல் ஆணையம்
## மேற்கோள்கள்

பகுப்பு:யவத்மாள் மாவட்டம்
பகுப்பு:மகாராட்டிர சட்டமன்றத் தொகுதிகள்
ஆசா பட்டீல்

**ஆசா பட்டீல்** (*Asha Patil*)(1936-18 சனவரி 2016) மராத்தித் திரைப்படம், தொலைக்காட்சி மற்றும் நாடக நடிகை ஆவார். இவரது காலத்தின் மிகச்சிறந்த நாடக, திரைப்பட நடிகைகளில் ஒருவராகக் கருதப்படும் ஆசா பட்டீல் பெரும்பாலும் தாய் கதாபாத்திரங்களில் நடித்ததற்காக அறியப்பட்டார்.  தும்சா ஆம்சா ஜமாலா, போட் லாவின் திதா குட் குல்யா, இராம் ராம் கங்காரம், வாஜ்வு கா, பல்வா பால்வி மற்றும் சசார்க் தோதர் உள்ளிட்ட மூத்த நடிகர் மறைந்த தாதா கொண்ட்கே "ஆயே" என்ற கதாபாத்திரத்தில் நடித்ததற்காக அவர் பிரபலமானார்.

## திரைப்படவியல்

### திரைப்படங்கள்

* *அந்தரிச்சா திவா* (1960) 
* *சந்தல் சௌகாடி* (1961) 
* *மானசலா பங்க அசுதாத்* (1961) 
* *சாகிர் பரசுராம்* (1962) 
* *ரங்கல்யா ராத்ரி ஆஷா* (1962) 
* *சாந்த் நிவ்ருட்டி ஞானதேவ்* (1964) 
* *காமபுராதா மாமா* (1965) 
* *சாதி மன்சா* (1965) 
* *ப்ரீத்தி விவாஹ்* (1981) 
* *சாம்னா* (1974) 
* *கரவா தாசா பரவ்* (1975) 
* *சோயாரிக்* (1975) 
* *தும்சா ஆம்சா ஜமாலா* (1978) 
* *போட் லாவின் டிட்டே குட் குல்யா* (1978) 
* *சசுர்வாசின்* (1978) 
* *பன்யா பாபு* (1977) 
* *ராம் ராம் கங்காரம்* (1977) 
* *பாதராச்சிய சவாலிட்* (1977) 
* *சுலவராச்சி போலி* (1979) 
* *மன்த்ரியாச்சி சன்* (1980) 
* *உதவல நவரா* (1989) 
* *கவ்ரான் கங்கு* (1989) 
* *பல்வா பால்வி* (1990) 
* *சுபா போல் நார்யா* (1990) 
* *மகெர்ச்சி சாதி* (1991) 
* *சசர்ச்சா தோதர்* (1994) 
* *புத்ராவதி* (1996) 
* *வஜவு கா*
* *கே பராரி* (2008) 
* *மகெர்ச்சி பகுனி*

### நாடகம்

* *டூ மி நவெச்* (1962) 
* *ஏகாச் பியாலா* (1976)

## மேலும் காண்க

* மராத்தி சினிமா

## மேற்கோள்கள்

பகுப்பு:இந்தியத் திரைப்பட நடிகைகள்
பகுப்பு:1936 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மராத்தியத் திரைப்பட நடிகைகள்
பகுப்பு:2016 இறப்புகள்
கருமணசேரி

**கருமணசேரி** (*Karumanassery*) என்பது இந்தியாவின் கேரளாத்தில் உள்ள ஒரு சிறிய கிராமம் ஆகும். இது வடக்கஞ்சேரியிலிருந்து சுமார் 5 கிலோமீட்டர் தொலைவில்,  தேசிய நெடுஞ்சாலை 47 இல், பாலக்காடு மற்றும் திருச்சூர் இடையில் உள்ளது. இந்தக் கிராமத்தில் ஆண்டுதோறும் திசம்பர் கடைசி வாரத்தில் தேர் திருவிழா நடைபெறும்.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
வி. டி. பட்டீல்

**வி. டி. பாட்டீல்** (*V. T. Patil*)(பிறப்பு சூலை 31,1900-இறப்பு அறியப்படாதவர்) கல்வி சீர்திருத்தவாதியும் இந்திய அரசியல்வாதியும் ஆவார். இவர் 1962 முதல் 1967 வரை 3ஆவது மக்களவையில் கோலாப்பூர் நாடாளுமன்ற உறுப்பினராக இருந்துள்ளார். இந்தியாவின் மகாராட்டிரவில் உள்ள கோலாப்பூரில் கல்வியின் வளர்ச்சியில் இவரது ஆர்வம் இவர் நிறுவிய அல்லது நிறுவியதில் ஈடுபட்ட பல்வேறு நிறுவனங்களில் பிரதிபலிக்கிறது.

## வாழ்க்கை
பட்டீல் இந்தியாவில் பம்பாய் மாகாணத்தின் சாங்கிலி மாவட்டத்தில் உள்ள சிகானில் 1900 சூலை 31 அன்று பிறந்தார். இவர் பம்பாய் பல்கலைக்கழகத்தில் சட்டத்தில் பட்டம் பெற்றார். 1930 முதல் 1950 வரை  கோலாப்பூரில் சட்டத்துறையில் பணியாற்றினார்.

## கிராமப்புறக் கல்வி
கோலாப்பூரில் கிராமப்புற மற்றும் பெண்கள் கல்வியை மேம்படுத்துவதில் பட்டீல் ஆர்வம் கொண்டிருந்தார். தராராணி வித்யாபீடத்தின் இளையோர் கல்வி கல்லூரியை நிறுவுவதில் ஈடுபட்ட பட்டீர்ல், சிறீ மவுனி வித்யாபீடத்தின் இணை நிறுவனராகவும் இருந்தார். இவர் கமலா கல்லூரியை நிறுவினார்.  மேலும் சிவராஜ் கலை வணிகவியல் கல்லூரியை நிறுவ உதவினார்.

## நாடாளுமன்ற உறுப்பினர்
பட்டீல் 1962ஆம் ஆண்டில் மூன்றாவது மக்களவை உறுப்பினராகத் தேர்ந்தெடுக்கப்பட்டார். இந்திய தேசிய காங்கிரசு உறுப்பினராக கோலாப்பூர் மக்களவைத் தொகுதியை பிரதிநிதித்தினார்.

## மேற்கோள்கள்

பகுப்பு:மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இறந்த ஆண்டு குறிப்பிடப்படவில்லை
பகுப்பு:1900 பிறப்புகள்
பகுப்பு:3வது மக்களவை உறுப்பினர்கள்
புசத் சட்டமன்றத் தொகுதி

**புசத் சட்டமன்றத் தொகுதி** (Pusad Assembly constituency) என்பது இந்தியாவின் மகாராட்டிரா மாநில சட்டப்பேரவையில் உள்ள  288 சட்டமன்றத் தொகுதிகளில் தொகுதிகளில் ஒன்றாகும். இத்தொகுதியானது யாவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். புசத், யாவத்மால்-வாஷிம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

^ By Elections
## தேர்தல் முடிவுகள்
### 2024

## வெளி இணைப்புகள்
இந்திய தேர்தல் ஆணையம்

## மேற்கோள்கள்

பகுப்பு:யவத்மாள் மாவட்டம்
பகுப்பு:மகாராட்டிர சட்டமன்றத் தொகுதிகள்
இரஞ்சித் தேசாய்

**இரஞ்சித் இராமச்சந்திரத் தேசாய்** (*Ranjit Desai*)(8 ஏப்ரல் 1928-6 மார்ச் 1992) இந்தியாவின் மகாராட்டிரவினைச் சேர்ந்த ஓர் இந்திய மராத்தி மொழி எழுத்தாளர் ஆவார். சுவாமி மற்றும் *சிறீமந்த யோகி* ஆகிய வரலாற்று நாவல்களுக்காக இவர் மிகவும் பிரபலமானவர். 1964ஆம் ஆண்டில் சாகித்திய அகாதமி விருது, 1973ஆம் ஆண்டில் பத்மசிறீ விருதும் இவருக்கு வழங்கப்பட்டது.

## படைப்புகள்
தேசாயின் மிக முக்கியமான படைப்புகள் "சுவாமி" மற்றும் "சிறீமன் யோகி" ஆகும். இவரது பிற படைப்புகள் பின்வருமாறு.

### [[புதினம்]]

* இராதேயா-பாண்டவர்களின் மற்றும் அவரது கொடுங்கோன்மைக்கு மூத்தவரான 'கர்ணன்'-இன் வாழ்க்கையை விவரிக்கும் கதை.
* சுவாமி-சாகித்திய அகாதமி விருது பெற்றவர்
* சிறீமன் யோகி-சிவாஜியினை அடிப்படையாகக் கொண்டது 
* பாரி.
* இராஜா இரவி வர்மா
* பவன்கிந்த் 
* இலக்ஷவேத்
* மாசா காவ்ன்
* சேகரா
* பிரதிக்ஷா
* அபோகி
* சமிதா

### சிறுகதைத் தொகுப்புகள்

* உரூப் மகால்
* மதுமதி
* ஜான்.
* கனவ்
* காந்தாளி
* ஆலேக்
* காமோதினி
* மோர்பாங்கி சவல்யா
* கத்தால்
* பாபுல்மோரா
* சங்கேசு
* பிரபாத்
* மேகா
* வைசாக்
* ஆசாத்
* மேக் மோகாரி
* சினேகா தாரா

### நாடகம்

* காஞ்சன் ம்ருக்
* தன் அபூரே
* பன்க் சலே வைரி
* சங்கீத் சாம்ராட் டான்சென்
* கருட் ஜெப்
* இராம் சாசுதிரி
* சிறீஇமான் யோகி
* சுவாமி.
* வாராசா
* பங்குல்காடா
* லோக் நாயக்
* ஹி பந்த் ரேஷ்மாச்சே
* துசி வாட் வெகாலி
* சவாலி உன்னகாச்சி

### திரைக்கதை

* இரங்கல்யா iராத்ரி ஆசியா
* சவால் மாசா ஐகா
* நாகின்.
* சங்கோலி ராயனா
* இரங் இரசியா

## விருதுகள்

* மகாராட்டிர மாநில விருது (1963) (சுவாமிக்காக) 
* ஹரி நாராயண் ஆப்டே விருது (1963) 
* சாகித்திய அகாதமி விருது (1964) (சுவாமிக்காக) 
* இந்திய அரசிடமிருந்து பத்மசிறீ (1973) 
* மகாராட்டிர கௌரவ் புரசுகார் (1990)

## மேற்கோள்கள்

பகுப்பு:1992 இறப்புகள்
பகுப்பு:1928 பிறப்புகள்
பகுப்பு:மராத்தி எழுத்தாளர்கள்
சிந்து பைரவி (இராகம்)

**சிந்து பைரவி** என்பது ஹிந்துஸ்தானி மற்றும் கர்நாடக பாரம்பரிய இசையில் ஒரு இராகம் ஆகும். ஹிந்துஸ்தானி முறையில் ஆசாவரி தாட்டு அல்லது மேளத்தில் வரும். கர்நாடக பாரம்பரியத்தில் ஜன்ய ராகங்களில் நடபைரவி மேளத்தில் வரும்.

## மேற்கோள்கள்

பகுப்பு:ஜன்னிய இராகங்கள்
உமர்கேட் சட்டமன்றத் தொகுதி

**உமர்கேட் சட்டமன்றத் தொகுதி** (Umarkhed Assembly constituency) என்பது இந்தியாவின் மகாராட்டிரா மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது யவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். இது பட்டியல் சாதியினருக்கு ஒதுக்கப்பட்டுள்ளது. உமர்கேட், ஹிங்கோலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024
}}

## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்
லிம்ப்டி சட்டமன்றத் தொகுதி

**லிம்ப்டி சட்டமன்றத் தொகுதி** (*Limbdi Assembly constituency*) (தொகுதி வரிசை எண்:61) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *கிரித்சிங் ரணா* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# சுடா தாலுகா - முழுவதும்
#சைலா தாலுகா - கிராமம் தவிர முழு தாலுகா - ஓரி
#லிம்தி தாலுகா (பகுதி) கிராமங்கள் - ஆனந்த்பர், அன்கேவாலியா, பலோல், பல்கம்டா, போய்கா, போஜ்பரா, போடியா, போரானா, போர்னா, சோக்கி, சொரனியா, தேவ்பரா, தோலி, டோலட்பர், கெடி, காக்ரேடியா, ககோசர், கன்ஷ்யாம்பர், ஹடான்ஸ், ஜலக்ஹான், , கமல்பூர், கன்பரா, கட்டாரியா, காம்ப்லாவ், தாலுகா இருக்கை: லிம்ப்டி (எம்), லியாட், மோட்டா டிம்ப்லா, நானா டிம்ப்லா, நட்வர்காத், பாண்ட்ரி, பன்ஷினா, ரலோல், ராம்ராஜ்பர், சாம்லா, ரஸ்கா, சவுகா, டோக்ராலா, உகல், உமேத்பர், உந்தடி, வகாத்பர், ஜாம்தி

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
சுசீந்திரம் எஸ் பி சிவசுப்ரமணியம் பாகவதர்

சுசீந்திரம் எஸ் பி சிவசுப்ரமணியம் (1917-2003) தென் தமிழ்நாடு கன்னியாகுமரி மாவட்டத்தைச் சேர்ந்த பன்முக மேதை. அவரது வாழ்க்கை இசையின் மீது முழுமையான பக்தி கொண்டதாக இருந்தது, மேலும் அவர் ஒரு சிறந்த பாடகர் மற்றும் வயலின் கலைஞர் மற்றும் அர்ப்பணிப்புள்ள குரு மட்டுமல்ல, கிளாசிக்கல் மற்றும் பக்தி பாடல்களின் பெரும் பொக்கிஷத்தை உலகுக்கு வழங்கிய மிகவும் ஈர்க்கப்பட்ட இசையமைப்பாளராகவும் இருந்தார். "ஹரிகதா" மற்றும் "தேசபக்தி" வகைகளில் சிறந்து விள்ங்கினார்.

## இளமைக் காலம்
திருநெல்வேலி அருகே வாகை குளத்தில் 1917ல் பிறந்த சிவசுப்பிரமணியம், பூதப்பாண்டியில் "அருணாச்சல அண்ணாவி" என்ற குருவிடம் பயின்றார்.

## கலைஞர்
சுசீந்திரம் எஸ் பி சிவசுப்ரமணியம் பாகவதர் சாதாரண வித்துவான் மட்டுமல்ல பாடல் எழுதி மெட்டமைத்த சாகித்தியகர்த்தா. செழுமையான குரல், உணர்வுப்பூர்வமான கலைத்திறன், பிரமிக்க வைக்கும் தன்னிச்சை ஆகியவை சிவசுப்ரமணியத்தின் இசையின் தனிச்சிறப்பாகும். அவரது ஆத்மார்த்தமான, பாவம் நிறைந்த பாணி, அவரது கச்சேரிகளில் திரண்டிருந்த எண்ணற்ற இசை ஆர்வலர்களின் இதயங்களை உருக்கியது. அவர் தென்னிந்தியா மற்றும் இலங்கை முழுவதும் நிகழ்ச்சிகளை நடத்தினார், மேலும் அவரது இசை நிகழ்ச்சிகள் அகில இந்திய வானொலியிலும் தொடர்ந்து இடம்பெற்றன.

## இசையமைப்பாளர்
சிவசுப்ரமணியம் ஒரு தலைசிறந்த வாக்கேயகாரராக இருந்தார் மற்றும் கம்பீரமான இசை மற்றும் கவிதை அழகு கொண்ட பல ரத்தினங்களை உருவாக்கினார். முருகப்பெருமானின் தீவிர பக்தரான அவர், அவர் மீதும், மற்ற தெய்வங்கள் மீதும், இசையின் மீதும் பல தலைசிறந்த படைப்புகளை இயற்றினார். சக்தி வாய்ந்த மற்றும் ஊக்கமளிக்கும் செய்திகளால் நிரப்பப்பட்ட சமூக மற்றும் தேசபக்தி கருப்பொருள்களில் அவர் பல பகுதிகளை இயற்றினார், அவ்வாறு செய்த சில கர்நாடக இசையமைப்பாளர்களில் ஒருவர். 

வயலின் வீணை ஹார்மோனியம் மிருதங்கம் பியானோ என்று இவர் வாசிக்காத வாதியும் இல்லை அவருடைய குரலுக்கு ஆபத்து வந்ததும் வயலில் எல்லோருக்கும் உடன் வாசிக்க துணிந்தார் அது மட்டுமல்ல வயலின் உருவாக்கி இருக்கிறார். 

தன் மனைவி சொர்ணாம்பால் ஹரி கதையை சிறந்து விளங்க காரணம் இவர் புராணங்களை அலசி ஆராய்ந்து சொற்பொழிவுக்கு தகுந்த மாதிரி வழி காட்டினார். சில ஹரி கதைகளில் மனைவியுடன் எழுச்சியும் நடத்தி இருக்கிறார் முருகன் பெயரில் இவர் ஏற்றிய பாடல்கள் மிகுந்த ரசமானவை.

## இறப்பு
2003 ஆம் ஆண்டு, ஜுன் மாதம் 8ம் தேதி அன்று காலமானார்.

## இயற்றிய கீர்த்தனைகளின் பட்டியல்
* கேட்ட வரம் தருவாய் (முருகப்பெருமானின் மகிமைக்காக, ஐந்து சரணங்களாக அமைக்கப்பட்ட, ஐந்து கானா ராகங்களை அமைத்து எழுதப்பட்டது.)
* தமிழிசை பாமலர்

## மேற்கோள்கள்

## வெளியிணைப்புகள்
நூற்றாண்டு-நாயகர்-சுசீந்திரம்-சிவசுப்ரமணிய-பாகவதர்

வில் எடு அக்கரை
புல் உண்ணி

**புல் உண்ணி** (*Graminivore*) விலங்குகள் முதன்மையாகப் புல், குறிப்பாக "உண்மையான" புற்கள், *போயேசி* குடும்பத்தின் தாவரங்கள் (கிராமினி என்றும் அழைக்கப்படுகிறது) ஆகியவற்றை உணவாகக் கொள்ளும் தாவர உண்ணி விலங்குகள் ஆகும். புல் உண்ணி விலங்குகள் மேய்ச்சல் விலங்குகளின் ஒரு வகையாகும். இத்தகையத் தாவர உண்ணி விலங்குகள் அதற்கானச் செரிமான அமைப்புகளைக் கொண்டுள்ளன. இவை அதிக அளவு செல்லுலோசை செரிமானம் செய்யக்கூடிய வாழ்க்கையினைத் தழுவியுள்ளன. இவை உண்ணும் உணவில் நார்ச்சத்து நிறைந்த தாவரப் பொருட்கள் உள்ளன. இவற்றைச் செரிமானம் செய்வது பல விலங்குகளுக்குக் கடினமானதாக உள்ளது. எனவே, இவற்றின் செரிமானத்திற்கு உதவச் சிறப்பு நொதிகளைக் கொண்டுள்ளன. மேலும் சில சந்தர்ப்பங்களில் இந்த விலங்குகளின் செரிமான பாதையில் வாழும் கூட்டுயிரி பாக்டீரியாவும் குடல் வழியாகப் பயணிக்கும் உணவுப் பொருள் நொதித்தல் மூலம் செரிமான செயல்முறைக்கு "உதவுகின்றன".

குதிரை, கால்நடைகள், வாத்து, கினி எலி, நீர்யானை, கேபிபாரா, பாண்டா கரடி ஆகியவை முதுகெலும்புள்ள புல் உண்ணிகளுக்கு எடுத்துக்காட்டுகளாகும். நாய் மற்றும் பூனை போன்ற சில மாமிச உண்ணிகளும் எப்போதாவது புல்லைச் சாப்பிடுவதாக அறியப்படுகிறது. நாய்களில் புல் நுகர்வு என்பது மாமிசத்தினால் இத்தகைய விலங்குகளின் ஆரோக்கியத்திற்கு அச்சுறுத்தலாக இருக்கும் குடல் ஒட்டுண்ணிகளை அகற்றுவதற்கான ஒரு வழிமுறையாகும். பல்வேறு முதுகெலும்பற்ற விலங்குகளும் புல் உண்ணி வாழ்க்கை முறையினைக் கொண்டுள்ளன. *அக்ரிடிடே* குடும்பத்தைச் சேர்ந்த பல வெட்டுக்கிளிகள், முதன்மையாக *போயேசி* குடும்பத்தைச் சேர்ந்த தாவரங்களை உணவாகக் கொண்டுள்ளன. மனிதர்கள் புல் உண்பவர்கள் அல்ல என்றாலும்,  புல் வகைகளிலிருந்து பெறப்படும் தானியங்களை உண்ணுகின்றனர். இவற்றிலிருந்தே மனிதர்கள் ஊட்டச்சத்தின் பெரும்பகுதியைப் பெறுகின்றனர்.

புல் உண்ணி விலங்குகள் பொதுவாகக் குறிப்பிட்ட வகையான புல்லை உண்ண விரும்புகின்றன. உதாரணமாக, வடகிழக்கு கொலராடோவின் குறுகிய புல்வெளி சமவெளிகளில் காணப்படும் வட அமெரிக்கக் காட்டெருமை மொத்தம் முப்பத்தாறு வெவ்வேறு வகையான தாவரங்களை உட்கொள்கிறது என ஓர் ஆய்வுத் தெரிவிக்கின்றது. ஆனால் இந்தக் காட்டெருமை முப்பத்தாறு வகைப் புல்லில் ஐந்து புல் இனங்களை விரும்பி சாப்பிடுகிறது. இவற்றின் உணவில் இந்த ஐந்து புல் இனங்கள் சராசரியாகச் சுமார் 80% நுகரப்படுகிறது. இந்த இனங்களில் சில *அரிசுடிடா லாங்கிசெட்டா*, *முக்லென்பெர்கியா* இனங்கள், மற்றும் *பூடெலோவா கிராசிலிசு*.
படிமம்:Kangur.rudy.drs.jpg|புல்லினை உண்ணுகின்ற சிவப்புக் கங்காரு
படிமம்:Horses.london.750pix.jpg|குதிரைகள் புல்வெளியில் மேய்ந்துகொண்டிருக்கும் காட்சி
படிமம்:Capybara_Hattiesburg_Zoo_(70909b-42)_2560x1600.jpg|கேபிபாரா கேட்டிசுபர்க் விலங்குகாட்சிச் சாலையில் புல்லினை உண்ணும் காட்சி


## மேற்கோள்கள்

பகுப்பு:நடத்தையியல்
அரக்கான் இராணுவம்

**அரக்கான் இராணுவம்** (*Arakan Army*),  மியான்மர் நாட்டில் ஏப்ரல் 2009 முதல் மியான்மர் இராணுவ ஆட்சிக்கு எதிராக இராகினி மாநிலத்தில் செயல்படும் ஐக்கிய அரக்கான் லீக்கின் ஆயுதக் குழுவாகும். இராகினி மாநிலத்திற்கு தன்னாட்சி கோரும்
 இந்த ஆயுதக் குழுவின் படைத் தலைவராக மேஜர் ஜெனரல் வான் ராத் நயிங் செயல்படுகிறார். 2020ல் மியான்மர் அரசு இந்த ஆயுதக் குழுவை பயங்கரவாத அமைப்பு என அறிவித்துள்ளது.  ஜுந்தா இராணுவ அரசு இக்குழுவை 2024ல் பயங்கரவாத அமைப்பு எனக்கூறி தடைசெய்துள்ளது.

பிப்ரவரி 2024ல் அரக்கான் இராணுவத்தில்38,000 படையினர் உள்ளதாக கூறப்படுகிறது.
 சில வல்லுநர்கள் *சின்லாந்து* மற்றும் இராகினி மாநிலத்தில் 15,000 போராளிகளும்; காசின் மாநிலம் மற்றும் சான் மாநிலத்தில் 1,500 போராளிகள் மட்டும் உள்ளதாக மதிப்பீடு செய்துள்ளனர். 

ஏற்கனவே இராகினி மாநிலத்தின் மத்திய மற்றும் வடக்குப் பகுதிகளை கைப்பற்றிய அரக்கான் இராணுவம், டிசம்பர் 2024ல் மியான்மர்-வங்காளதேசத்தின் எல்லையை ஒட்டிய வங்காளதேசத்தின் தெக்னாப் பிராந்தியத்தை கைப்பற்றியது. 
## இதனையும் காண்க
* 2021 மியான்மர் இராணுவப் புரட்சி
* மியான்மர் உள்நாட்டுப்  போர் (2021-தற்போது வரை)
* மியான்மர் அரசு நிர்வாகக் குழு
## மேற்கோள்கள்

## வெளி இணைப்புகள்
* Arakan Army's old website 1
* Arakan Army's old website 2
* Arakan Army's old website 3

பகுப்பு:மியான்மரில் உள்ள ஆயுதக் குழுக்கள்
பகுப்பு:ராகினி மாநிலம்
பகுப்பு:தீவிரவாத அமைப்பு என குறிப்பிடப்பட்டவை
கேரளச்சேரி

**கேரளச்சேரி** (*Keralasseri*) என்பது இந்தியாவின் கேரளத்தின் பாலக்காடு மாவட்டத்தில் உள்ள ஒரு கிராம ஊராட்சியும், ஒரு கிராமமுமாகும். இது கோயில்கள், பள்ளிவசல்கள், தேவாலயங்கள் போன்ற வழிபாட்டிடங்களைக் கொண்ட ஒரு சிறிய கிராமமாகும். 

## மக்கள்வகைப்பாடு
2001 ஆண்டய மக்கள் தொகை கணக்கெடுப்பின்படி, கேரளச்சேரியின் மக்கள் தொகை 14,755 ஆகும். இதில் ஆண்களின் எண்ணிக்கை 6,972 என்றும், பெண்களின் எண்ணிக்கை 7.783 என்றும் உள்ளது.

## வழிபாட்டுத் தலங்கள்

# கள்ளப்பாடி சிவன் கோயில் (சிவன், விஷ்ணு ஆகிய இரு தெய்வங்களுக்கும் சம முக்கியத்துவம் கொண்ட கோயில்) 
# கூட்டாலா பகவதி கோயில்: கோடாலா பாகவதி கோயிலில் பட்டு பிரபலமானது. ஏப்ரல் மே இங்கே ஒரு திருவிழா காலம். 
# ஸ்ரீ குரும்ப காவு
# கரடிமலை பகவதி கோவில்
# அயனாரி ஐயப்பன் கோயில் 
# யாக்கிகாவ் துர்காதேவி கோயில்
# கேரளச்சேரி பள்ளிவாசல்.
# புனித மேரி தேவாலயம் 

## கல்வி நிலையங்கள்

# மேல்நிலைப் பள்ளி கேரளச்சேரி 
# ஏயுபி பள்ளி கேரளச்சேரி 
# தடுக்காச்சேரி ஹோலி பேமிலி ஏயுபி பள்ளி, கேரளச்சேரி 
# என்இயுபி பள்ளி கேரளச்சேரி

## மேற்கோள்கள்

பகுப்பு:பாலக்காடு மாவட்ட ஊராட்சிகள்
பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
திருயிந்தளூர்

**திருஇந்தளூர்** என்பது இந்தியாவில் தமிழ்நாடு மாநிலத்தின் மயிலாடுதுறை மாவட்டத்திலுள்ள ஒரு நகரப் பகுதியாகும்.இது மயிலாடுதுறைக்கு மேற்கே 2.2 கிலோ மீட்டர் தொலைவில் உள்ளது.  
## அமைவிடம்
கடல் மட்டத்திலிருந்து சுமார் 23.69 மீ. உயரத்தில், () என்ற புவியியல் ஆள்கூறுகள் கொண்டு திருஇந்தளூர் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், திருஇந்தளூர் நகரின் மக்கள்தொகை 6,393 ஆகும். இதில் 3,171 பேர் ஆண்கள் மற்றும் 3,222 பேர் பெண்கள் ஆவர்.
## சமயம்
### இந்துக் கோயில்கள்
தமிழக அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் பரிமள அரங்கநாதர் கோயில் மற்றும் இராமசாமி கோயில் ஆகிய வைணவக் கோயில்கள் இவ்வூரில் அமைந்துள்ளன.
## மேற்கோள்கள்

பகுப்பு:மயிலாடுதுறை மாவட்டத்திலுள்ள ஊர்களும் நகரங்களும்
கின்வட் சட்டமன்றத் தொகுதி

**கின்வட் சட்டமன்றத் தொகுதி** (Kinwat Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில்  உள்ள 288 சட்டமன்றத் தொகுதிகளில் ஒன்றாகும். இந்த தொகுதி நான்டெட் மாவட்டத்தில் அமைந்துள்ளது. கின்வட், ஹிங்கோலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்
## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்
சாந்திப்ரியா

**சாந்திப்ரியா** ஓர் இந்திய நடிகையும், நடனக் கலைஞருமாவார். இவர் தெலுங்கு, தமிழ் மற்றும் இந்தி படங்களில் முக்கியமாகப் பணியாற்றியுள்ளார். அவர் தமிழ் படங்களில் **நிசாந்தியாகவும்**, தெலுங்கு மற்றும் ஹிந்தி படங்களில் **சாந்திப்ரியாவாகவும்** புகழ் பெற்றார். இவர் நடிகை பானுப்ரியாவின் தங்கை ஆவார்.

## ஆரம்பகால வாழ்க்கை
ஆந்திர மாநிலம் ராஜமுந்திரிக்கு அருகிலுள்ள ரங்கம்பேட்டா கிராமத்தில் தெலுங்கு பேசும் குடும்பத்தில் பட்டாபிராமன் மற்றும் எம்.லட்சுமிக்கு மகளாகப் பிறந்தவர் சாந்திப்ரியா.  பின்னர் அவரது குடும்பம் தமிழ்நாட்டின் சென்னைக்கு குடிபெயர்ந்தது.  அவருக்கு ஒரு அண்ணன் கோபிகிருஷ்ணா மற்றும் ஒரு அக்கா பானுப்ரியா உள்ளனர், அவர் 1980 களில் இருந்து திரைப்பட நடிகையாகவும் இருந்து வருகிறார்.
## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
ரக்கா ஆளுநரகம்

**ரக்கா ஆளுநரகம்** (*Raqqa Governorate*), சிரியாவின் 14 மாநிலங்களில் ஒன்றாகும். சிரியாவின் வடக்கில் அமைந்த ரக்கா ஆளுநரகத்தின் பரப்பளவு   19,618&nbsp;km2 ஆகும்.  இதன் தலைநகரம் அல்-றக்கா நகரம் ஆகும். ரக்கா ஆளுநரகத்தில் குர்து மக்கள் பெரும்பான்மையாக வாழும் வடக்கு மற்றும் கிழக்கு சிரியாவின் தன்னாட்சி நிர்வாகம் அமைந்துள்ளது. 

ரக்கா ஆளுநரகத்தின் அனைத்து பகுதிகளையும் 24 ஆகஸ்டு 2014 அன்று  இசுலாமிய அரசுப் படைகள் கைப்பற்றியது.தற்போது அல்-றக்கா நகரம் உட்பட, ரக்கா ஆளுநரகத்தின் வடக்கில் உள்ள பெரும்பகுதிகள் துருக்கியின் ஆதரவு பெற்ற  சிரியா ஜனநாயகப் படைகள் கட்டுப்பாட்டில் உள்ளது.2024 நவம்பர் & டிசம்பர் மாதங்களில் சிரியா அதிபர் பசார் அல்-அசத் ஆட்சிக்கு எதிராக நடைபெற்ற சிரிய உள்நாட்டுப் போரில் தெற்கு ரக்கா ஆளுநரகத்தின் பெரும்பாலான பகுதிகளை சிரியா ஜனநாயகப் படைகள் கைப்பற்றிது.

## மாவட்டங்கள்
ரக்கா ஆளுநரகம் மூன்று மாவட்டங்களும், 10 துணை மாவட்டங்களாகப் பிரிக்கப்பட்டுள்ளது. 

* **ரக்கா மாவட்டம்** (4 துணை மாவட்டங்கள்)
** ரக்கா துணை மாவட்டம் 
** அல்-சப்கா  துணை மாவட்டம்
**அல்-கரமா துணை மாவட்டம்  
**மாதன் துணை மாவட்டம் 

*  அபைத் மாவட்டம்  (3 துணை மாவட்டங்கள்)
** அபைத் துணை மாவட்டம்
** சுலுக்கு துணை மாவட்டம்  
**ஆயின் இஸ்ஸா துணை மாவட்டம்  
*அல்-தவ்ரா மாவட்டம்  (3 துணை மாவட்டம்)
** அல்-தவ்ரா துணை மாவட்டம் 
** மன்சௌரா துணை மாவட்டம்
** அல்-ஜர்னியா துணை மாவட்டம்

## மக்கள் தொகை பரம்பல்
2004ஆம் ஆண்டின் மதிப்பீட்டின்படி, ரக்கா ஆளுநரகத்தின் மொத்த மக்கள் தொகை7,93,500 ஆகும்.2011ஆம் ஆண்டின் மதிப்பீட்டின்படி இதன் மக்கள் தொகை 9,44,000 ஆகும்.

## மேற்கோள்கள்

## வெளி இணைப்புகள்
*eraqqa The First Complete website for Raqqa news and services

பகுப்பு:சிரியாவின் ஆளுநரகங்கள்
கிள்ளிக்குருச்சிமங்கலம்

**கிள்ளிக்குருச்சிமங்கலம்** (**லக்கிடி** என்றும் அழைக்கப்படுகிறது) (*Killikkurussimangalam*) (also known as *Lakkidi*) என்பது தென்னிந்தியாவின்  கேரளத்தின் பாலக்காடு மாவட்டத்தில் உள்ள ஒற்றப்பாலம் என்ற நகரத்திலிருந்து 8 கிமீ தொலைவில் உள்ள ஒரு சிற்றூர் ஆகும். இந்த ஊரின் தெற்கு எல்லையாக நிலா ( பாரதப்புழா ) ஆறு  பாய்கிறது.

## சொற்பிறப்பியல்
இக்கிராமத்தில் அமைந்துள்ள புகழ்பெற்ற சிவன் கோயிலான  கிள்ளிக்குருச்சி மகாதேவர் கோயிலால் இந்த கிராமத்திற்கு இப்பெயர் வந்ததாக கூறப்படுகிறது. இக்கோயில் மிகவும் பழமையானது, இது *ஸ்ரீ சுக பிரம்ம ஹ்ரிஷி* முனிவரால் நிறுவப்பட்டதாக தொன்மங்கள் கூறுகின்றன.

## குஞ்சன் நம்பியார் பிறந்த ஊர்
இந்த சிற்றூரானது பிரபல மலையாள நையாண்டிக் கவிஞரும் ஓட்டன் துள்ளல் கலை வடிவத்தின் நிறுவனருமான குஞ்சன் நம்பியார் (ராம பனிவடா) பிறந்த இடமாகும். குஞ்சன் நம்பியார் பிறந்த இல்லமான, களக்காத்து பவனம், இப்போது கேரள மாநில அரசின் பண்பாட்டுத் துறையால் பண்பாட்டு மையமாக பராமரிக்கப்பட்டு வருகிறது. குஞ்சன் நம்பியாரின் நினைவாக *குஞ்சன் ஸ்மாரக வயனாசாலா* - குஞ்சன் நினைவு நூலகம் என்ற நூலகமும் உள்ளது.

கூடியாட்டம் மற்றும் சாக்கைக் கூத்து கலைஞரும், நாட்டியசாத்திர அறிஞருமான நாட்யாச்சார்யா விதூஷகரத்னம் பத்மசிறீ குரு மணி மாதவ சாக்யாரும் *அபிநய* (நடிப்பு) அதிகாரியாக இருந்தவர். கிள்ளிக்குருச்சி மகாதேவர் கோயிலுக்கு அருகில் இவரது வீடு உள்ளது.  சாக்கியரின் முக்கிய சீடர்களில் ஒருவரான குரு கேலு நாயரின் சொந்த ஊரும் இதுவாகும்.

சமசுகிருத அறிஞர் கொப்பத்து அச்சுத பொதுவாளும் கோயிலுக்கு அருகில் வசித்து வந்தார்.
thumb| சாக்யார் நடனம்

## கல்வி
ஸ்ரீ சங்கரா ஓரியண்டல் உயர்நிலைப் பள்ளி, முன்பு *பாலகொல்லாசினி சம்ஸ்கிருத பாடசாலை* என்று அழைக்கப்பட்டது. இது இந்தப் பகுதியில் உள்ள பழமையான உயர்நிலைப் பள்ளியாகும். இது ஏழைகளின் கல்விக்காகு உதவுவதாக உள்ளது. சிறந்த சமஸ்கிருத அறிஞரும் ஆசிரியருமான *பண்டிதரத்தினம்* **பழேடத்து சங்கரன் நம்பூதிரிபாட்** அவர்களால் தொடங்கப்பட்டது. கேரளத்தில் சமசுகிருதம் முக்கிய மொழியாக கற்பிக்கப்படும்  ஆறு பள்ளிகளில் இதுவும் ஒன்றாகும்.

ஸ்ரீ கிள்ளிக்குருச்சி மகாதேவர் கோயிலுக்கு அருகில்  புனிதமான கோயில்- குளம் ( *அம்பலக்குளம்* ) உள்ளது, அங்கு பக்தர்கள் நீராடுகின்றனர்.

## படக்காட்சியகம்

படிமம்:Mani_damodara_Chakyar-mattavilasa.jpg|alt=The performance of devotional koothu- Mathavilasam at Killikkurussi Mahadeva Kshetram by Mani Damodara Chakyar.| கிள்ளிக்குருச்சி மகாதேவ க்ஷேத்திரத்தில் மணி தாமோதர சாக்கியரின் பக்தி கூத்து - மத்தவிலாசம் நிகழ்ச்சி.
படிமம்:Mani_Madhava_Chakyar.jpg|alt=Padma Shri Mani Madhava Chakyar- Legendary Koodiyattam Artist.| பத்மஸ்ரீ மணி மாதவ சாக்யார் - பழம்பெரும் கூடியாட்டம் கலைஞர்.
படிமம்:Temple_pond_kerala.jpg|alt=Pond associated with the Killikkurussi Mahadeva temple.| கிள்ளிக்குறுச்சி மகாதேவர் கோயிலுடைய குளம்.

## மேலும் காண்க

* மணி மாதவ சாக்கியர்
* குஞ்சன் நம்பியார்
* ஓட்டன் துள்ளல்
* சாக்கைக் கூத்து
* கூடியாட்டம்
* கதகளி
* மோகினியாட்டம்
* மணி தாமோதர சாக்கியர்

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
சின்லாந்து

**சின்லாந்து** (*Chinland*), அதிகாரப்பூர்மாக **சின்லாந்து அரசு** (*State of Chinland*), தென்கிழக்காசியாவில் உள்ள  மியான்மர் நாட்டின் மேற்கே அமைந்த சின் மாநிலத்தின் மூன்றில் ஒரு  பகுதிகளைக் கொண்டு சின்லாந்து தேசிய முன்னணியால் 13 ஏப்ரல்  2021 முதல் சின்லாந்து குழுவின் தன்னாட்சி முறையில் ஆட்சி செய்யும் பகுதியாகும். 6 டிசம்பர் 2023 முதல் சின்லாந்து சொந்த நாடாளுமன்றம் மற்றும் அரசியலமைப்பு கொண்டுள்ளது.சின்லாந்தில் சின் மக்கள் மற்றும் மியான்மர் மிசோ மக்கள் பெரும்பான்மையாக வாழ்கின்றனர் இம்மக்கள்.பர்மிய மொழி, குக்கி-சின் மொழிகள் மற்றும் ஆங்கிலம் பேசுகின்றனர். சின்லாந்திற்கு தெற்கில் ராகினி மாநிலம் மற்றும் வங்காளதேசம்  மேற்கில் இந்தியாவின் மிசோரம் மற்றும் வடக்கில் மணிப்பூர் உள்ளது.

## வரலாறு
6 டிசம்பர் 2023 முதல் சின்லாந்து அரசு சொந்த அரசியலமைப்பை நடைமுறைப்படுத்தியது.சின் மக்களுக்கு ஆதரவான இந்த அரசியலமைப்பை பிற எதிர்-கிளர்ச்சிக் குழுக்கள் மட்டும் ஏற்கவில்லை. சின்லாந்து நாடாளுமன்றமான **சின்லாந்து குழு**வில் 27 சின்லாந்து தேசிய முன்னணியின் உறுப்பினர்களையும், 14 நாடாளுமன்ற உறுப்பினர்களையும் மற்றும் 68 உள்ளாட்சி மன்ற உறுப்பினர்களையும் கொண்டுள்ளது.

## நிர்வாகம்
சின்லாந்து அரசு நிர்வாகம், நாடாளுமன்றம் மற்றும் நீதித்துறை என 3 பிரிவுகளாகப் பிரிக்கப்பட்டுள்ளது. இந்த பிரிவுகளை **சின்லாந்து குழு** மேற்பார்வை செய்யும்..சின்லாந்து அரசியலமைப்புசின்லாந்து பாதுகாப்பு படைகளுக்கு ஆதரவாக  சின்லாந்து தேசிய இராணுவம் செயல்படும். 

### நிர்வாகப் பிரிவுகள்
சின்லாந்து நகர்புற உள்ளாட்சிகள் மற்றும் வட்டாரங்களாகப் பிரிக்கப்பட்டுள்ள்து.

* தாய்
* ஃபாலம் 
* ஹக்கா 
* ஹுவால்ன்கோ
* கன்பெட்டேட் 
* லௌலூ 
* மதுபி
* மாரா  
*மின்தாத் 
*காவ்ன் 
* பலேத்வா 
*செந்தாங் 
* தாங்லாங் 
*சன்னியாத்
*சோபெல் 
*சோலூங்  

## இதனையும் காண்க
* 2021 மியான்மர் இராணுவப் புரட்சி
* அரக்கான் இராணுவம்

## மேற்கோள்கள்

பகுப்பு:மியான்மார்
சிரியா தேசியப் படைகள்

**சிரிய தேசியப் படைகள்** (*Syrian National Army* சுருக்கமாக:**SNA**)இந்த ஆயுதக் குழு துருக்கி நாட்டின் நிதி மற்றும் ஆயுத உதவிகளுடன் 29 சூலை 2011ஆம் ஆண்டில் வடக்கு சிரியாவில் நிறுவப்பட்டது. இப்படைக்கு துருக்கி ஆயுதப் பயிற்சி, போர்ப் பயிற்சி வழங்குகிறது.சிரியா அதிபர் பசார் அல்-அசத் அரசை நீக்க, துருக்கியின் உதவியுடன் வடக்கு சிரியாவில் செயல்படும் ஆயுதக் குழுவாகும்.இது 29 சூலை 2011 அன்று நிறுவப்பட்டது. இது சிரியாவில் செயல்படும் இதர ஆயுதக் குழுக்களுடன் கூட்டு சேர்ந்து 2011ஆம் ஆண்டு முதல் சிரிய உள்நாட்டுப் போரில் பங்களித்து வருகிறது.இப்படைகளுக்கு முன்னாள் சிரியா இராணுவ அதிகாரிகளின் ஆதரவு உள்ளது. 

டிசம்பர் 2024 நடுவில் சிரியா தேசியப் படைகள், சிரியாவின் வடக்கில் உள்ள குர்திஸ்தான் படைகளுடன் போரிட்டு, சில குர்து பகுதிகளை கைப்பற்றியது. 

## மேற்கோள்கள்

பகுப்பு:சிரியாவின் ஆயுதக் குழுக்கள்
திரங்கத்ரா சட்டமன்றத் தொகுதி

**திரங்கத்ரா சட்டமன்றத் தொகுதி** (*Dhrangadhra Assembly constituency*) (தொகுதி வரிசை எண்:64) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *பிரகாஷ்பாய் பர்சோதம்பாய் வர்மோரா* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# திரங்கத்ரா தாலுகா 
# கல்வாத்து தாலுகா 

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
சின்லாந்து தேசிய இராணுவம்

**சின் தேசிய இராணுவம்** (*Chin National Army*),தென்கிழக்காசியா நாடான மியான்மரின் மேற்கில் உள்ள சின் மாநிலத்தில் வாழும் சின் மக்களின் ஒரு ஆயுதக் குழுவாகும்.இது  **சின் தேசிய முன்னணி** அமைப்பின் கீழ் செயல்படுகிறது. தற்போது சின் மாநிலத்தின் மூன்றில் ஒரு பங்கு பகுதி சின் தேசிய இராணுவத்தின் கீழ் உள்ளது. இந்த இராணுவம் 20 பிப்ரவரி 1988 அன்று சின் தேசிய முன்னணியின் ஒரு அங்கமாக நிறுவப்பட்டது. 6 சனவரி 2012 அன்று மியான்மர் அரசு மற்றும்  சின் தேசிய முன்னணி போர் நிறுத்த உடன்படிக்கையில் கையொப்பம் இட்டுள்ளது.மியான்மர் கூட்டாட்சித் தத்துவததில் நம்பிக்கையுள்ள ஐக்கிய தேசியவாதிகளின் கூட்டமைப்பு குழுவில் சின் தேசிய இராணுவம்  ஒரு உறுப்பினராக உள்ளது.

## வரலாறு
சின்லாந்தின் சின் மாணவர்களால் நிறுவப்பட்ட அரசியல் குழுவான  சின் தேசிய முன்னனியின் இராணுவமாக சின் தேசிய இராணுவம் செயல்படுகிறது.இந்தியாவின் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பு  சின் தேசிய இராணுவத்திற்கு ஆயுத தளவாடங்கள் வழங்குகிறது.இந்தியாவின் மிசோரம் மாநிலத்தில்  இதன் தலைமையிடம்   2005ஆம் ஆண்டு வரை செயல்பட்டது.
## இதனையும் காண்க
* சின் மாநிலம்
* சின் மக்கள்
* சின்லாந்து
* அரக்கான் இராணுவம்
## மேற்கோள்கள்

பகுப்பு:மியான்மரில் உள்ள ஆயுதக் குழுக்கள்
பகுப்பு:சின் மாநிலம்
நல்லம்பல்

**நல்லம்பல்** என்பது இந்தியா புதுச்சேரி காரைக்கால் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 23.94 மீ. உயரத்தில், () என்ற புவியியல் ஆள்கூறுகள் கொண்டு நல்லம்பல் அமையப் பெற்றுள்ளது.

## நீர்நிலை
நல்லம்பல் பகுதியில் செயற்கையாக உருவாக்கப்பட்ட நல்லம்பல் ஏரி என்ற நீர்நிலை ஒன்று விவசாயத்திற்காகவும் மக்கள் பொழுதுபோக்கு பகுதியாகவும் 2014ஆம் ஆண்டு உருவாக்கப்பட்டது.
## மேற்கோள்கள்

பகுப்பு:காரைக்கால் மாவட்டத்தில் உள்ள ஊர்களும் நகரங்களும்
கத்காவ் சட்டமன்றத் தொகுதி

**கத்காவ் சட்டமன்றத் தொகுதி** (*Hadgaon Assembly constituency*) என்பது மேற்கத்திய இந்தியாவின் மகாராட்டிரா மாநில சட்டப்பேரவையில் உள்ள  288 சட்டமன்ற தொகுதிகளில் ஒன்றாகும். இத்தொகுதியானது நாந்தேட் மாவட்டத்தில் அமைந்துள்ளது. கத்காவ், ஹிங்கோலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 

## சட்டமன்ற உறுப்பினர்கள்

## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்
## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
கோபாலசாமி சேனைகொண்டார்

**கோபாலசாமி சேனைகொண்டார்** இந்திய விடுதலைப் போராட்டத்தில் ஈடுபட்ட தியாகி ஆவார்.

## வாழ்க்கைக் குறிப்பு
  
இவர் தஞ்சாவூர் மாவட்டம், மன்னார்குடி பகுதி  மூர்க விநாயகர் கோயில் தெருவில்   1901 ஆம் ஆண்டு  கள்ளர் மரபில் ராமசாமி சேனைகொண்டார் மகனாகப் பிறந்தார்.

## இந்திய விடுதலைப் போராட்டம்

இவர் எழுத்தறிவு பெற்றவர், 1932  ஆம் ஆண்டு இந்திய விடுதலை இயக்கத்தில்  சேர்ந்தார், 1932 இல் வரி இல்லா இயக்கம், தனிநபர் சத்தியாகிரகம் மற்றும் 1942 வெள்ளையனே வெளியேறு இயக்கம் பங்கேற்றார்,  ஆங்கிலேய அரசால் கைது செய்யப்பட்டு  1932 இல் ஆறு மாதங்கள் மற்றும் 1943 இல் 14 மாதங்கள் சிறைத்தண்டனை தண்டனை விதிக்கப்பட்டு திருச்சிராப்பள்ளி மத்திய சிறையில் மற்றும் அலிபுரம் சிறைகளில் அடைக்கப்பட்டார்.

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
சோகா இகெதா கலை மற்றும் அறிவியல் மகளிர் கல்லூரி

**சோகா இகெதா கலை மற்றும் அறிவியல் மகளிர் கல்லூரி** (Soka Ikeda College of Arts and Science for Women, Chennai, Tamil Nadu, India) என்பது தமிழ்நாட்டின் சென்னையில் அமைந்துள்ள ஒரு மகளிர் கல்லூரியாகும். வாழ்வியல் விழுமியங்கள் என்ற பொருள்படும் “சோகா” என்ற ஜப்பானியச் சொல்லோடு “இகெதா” என்ற ஜப்பானிய தத்துவஞானியின் பெயரினை இணைத்துப் பெயரிடப்பட்டு சென்னைப் பல்கலைக்கழகத்தின் கீழ் 2000ஆம் ஆண்டில் கல்லூரி தொடங்கப்பெற்றது.

## வரலாறு
உலகக் கவிஞர்கள் மாநாட்டில் பங்கேற்ற சேது பாஸ்கரா கல்விக் குழுமத்தின் தாளாளரும் கல்வியாளருமான டாக்டர் சேது குமணன் அவர்கள், பெண்கல்விக்கு முக்கியத்துவம் அளிப்பதை நோக்கமாகக் கொண்டவர். காந்திய நெறியில் உலக அமைதியைப் போற்றும் டாக்டர் தைசாகு இகெதாவின் ‘அன்னை’ என்ற கவிதையின் ஈர்ப்பால் தம்முடைய நோக்கத்தை நிறைவேற்றும் வகையில் சோகா இகெதா கலை மற்றும் அறிவியல் மகளிர் கல்லூரியைத் தொடங்கினார். 2000ஆம் ஆண்டில் 70 மாணவியருடன் தொடங்கப்பெற்ற கல்லூரி தற்போது 2000 மாணவியருடன், பெண்களை முன்னேற்றப் பாதையில் கொண்டு செல்வதற்கான ஏணிப்படியாகத் தன்னுடையப் பணியினைச் செவ்வனே செய்து வரும் கல்லூரி, இந்தியக் காந்தியக் கல்விக் குழுமத்தின் சிறந்த கல்வி நிறுவன விருதைப் பெற்றது.  2009ஆம் ஆண்டில் ஜப்பான் சோகா பல்கலைக்கழத்துடன் இணைந்து கல்விப் பரிமாற்றம் புரிந்துணர்வு ஒப்பந்தமிட்டு ஆண்டுதோறும் இரண்டு மாணவியர் ஜப்பானுக்குச் சென்று சோகா பல்கலைக்கழகத்தில் பயின்று வருகின்றனர். அங்கிருந்து இரண்டு ஜப்பானிய மாணவியர் கல்லூரியில் வந்து பயில்கின்றனர். 2019ஆம் ஆண்டு ISO 9001:2015 தரச்சான்றிதழைப் பெற்றுள்ளது. 2024ஆம் ஆண்டில் வெள்ளிவிழாவினைக் கொண்டாடும் கல்லூரி, இந்த ஆண்டு, கல்லூரிகளுக்கான தேசிய மதிப்பீடு மற்றும் தரச்சான்று குழுவால் தரச்சான்றைப் பெற்றுள்ளது.

## பாடப்பிரிவுகள்
பெண்கல்விக்கு முக்கியத்துவம் கொடுத்து, பெண்களுக்காக நடத்தப்பெறும் கல்லூரி சுழற்சி I மற்றும் சுழற்சி II என இரண்டு பிரிவுகளில் செயல்பட்டு வருகிறது. இளங்கலை மற்றும் இளமறிவியல் பிரிவில் 15 பாடங்களும் முதுகலை மற்றும் முதுவறிவியல் பிரிவில் 7 பாடங்களும் பயிற்றுவிக்கப்படுகின்றன. அனைத்துத் துறையிலும் பட்டயக்கல்வியும் சான்றிதழ் கல்வியும் தொடர்ந்து நடத்தப்பெற்று வருகிறது.

## இலச்சினை

கல்லூரியின் இலச்சினை எண்ணும் எழுத்தும் இரண்டு கண்கள் என்பதைக் குறிக்கும் வகையில் எழுதுகோலின் முனையையும்; கற்கும் கல்விக்கு எல்லைகள் இல்லை என்பதை விளக்கும் வகையில் இரண்டு இறகுகளையும் கொண்டு உருவாக்கப்பட்டுள்ளது.

## பிற செயல்பாடுகள்

மாணவியர் கல்வி பயில்வதற்கேற்ற அனைத்து வசதிகளையும் பெற்றுள்ள இக்கல்லூரியில், எளிமையாக அனைத்து மாணவியரும் புரிந்து கொள்ளும் வகையில் பாடங்களைக் கற்பிக்கும் திறமை, அனுபவம், தகுதி வாய்ந்த பேராசிரியர்கள் பணியாற்றுகின்றனர். படிப்பதற்கு ஏற்ற இயற்கை எழில் சூழ்ந்த காற்றோட்டமான அமைதிச் சூழலில் பயிலும் மாணவியர் ஒவ்வொரு ஆண்டும் பல்கலைக்கழகத் தரவரிசைப் பட்டியலில் இடம் பெறுகின்றனர். கல்லூரி, கல்வி, விளையாட்டு மட்டுமல்லாது, பிற திறன்களையும் நல்லொழுக்கங்களையும் வளர்க்கும் விதமாகப் பாடம்சார்ந்த அமைப்புகளில் மாணவியரை ஈடுபடுத்தி வருகிறது. சிறப்புத்தேவையுடைய மாணவியருக்குத் தேவையான வசதிகள் செய்து கொடுத்து மாணவியரைத் தன்னம்பிக்கையுடன் வாழ்வில் வெற்றி பெற வழிநடத்துகிறது. சுயத்தொழில் செய்வதற்கான பயிற்சிகள் அளிக்கப்படுகின்றன.

## மேற்கோள்கள்

பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்